Det første opprøret ble startet i Kyrenaika. I 1914 angrep Senussi italienerne i Fezzan, hvor de i løpet av 1915 erobret mye utstyr og påførte italienerne store tap. Det ble forsøkt på å erobre Tripolitania-provinsen, men forsøkene var mindre vellykkede grunnet det anspente forholdet mellom beduiner og nasjonalister. Mangel på enhet opprørerne imellom kan anses som en av grunnene til at opprøret til tross for store tap hadde liten reell fremgang.